Rozsudok Všeobecného súdu z 13. septembra 2013 – Total Raffinage Marketing/Komisia
(vec T-566/08)1
(„Hospodárska súťaž – Kartely – Trh parafínových voskov – Trh parafínového gáča – Rozhodnutie, ktorým sa konštatuje porušenie článku 81 ES – Určenie cien a rozdelenie trhov – Dôkaz o existencii kartelu – Pojem jediné a pokračujúce porušenie – Dĺžka trvania porušenia – Prerušenie porušenia – Usmernenia k metóde stanovovania výšky pokút z roku 2006 – Rovnosť zaobchádzania – Prezumpcia neviny – Pripísateľnosť protiprávneho správania – Zodpovednosť materskej spoločnosti za porušenia pravidiel hospodárskej súťaže dcérskou spoločnosťou – Rozhodujúci vplyv uplatňovaný materskou spoločnosťou – Domnienka v prípade vlastníctva 100 % podielu na základnom imaní – Proporcionalita – Spôsob zaokrúhľovania – Neobmedzená právomoc“)
Jazyk konania: francúzština
Účastníci konania
Žalobkyňa: Total Raffinage Marketing (Puteaux, Francúzsko) (v zastúpení: A. Vandencasteele, C. Falmagne, C. Lemaire a S. Naudin, advokáti)
Žalovaná: Európska komisia (v zastúpení: F. Castillo de la Torre a A. Biolan, splnomocnení zástupcovia, za právnej pomoci N. Coutrelis, advokát)
Predmet veci
Návrh na čiastočné zrušenie rozhodnutia Komisie K(2008) 5476 v konečnom znení z 1. októbra 2008 o konaní podľa článku 81 [ES] a článku 53 Dohody o EHP (vec COMP/39.181 – Sviečkové vosky) a subsidiárne návrh na zníženie pokuty uloženej žalobkyni
Výrok rozsudku
1.    Výška pokuty uloženej spoločnosti Total Raffinage Marketing v článku 2 rozhodnutia Komisie K(2008) 5476 v konečnom znení z 1. októbra 2008 o konaní podľa článku 81 [ES] a článku 53 Dohody o EHP (vec COMP/39.181 – Sviečkové vosky) sa určuje na 125 459 842 eur.
2.    V zostávajúcej časti sa žaloba zamieta.
3.    Spoločnosť Total Raffinage Marketing znáša deväť desatín svojich vlastných trov konania a deväť desatín trov konania Európskej komisie. Komisia znáša jednu desatinu svojich vlastných trov konania a jednu desatinu trov konania spoločnosti Total Raffinage Marketing.
____________
1 Ú. v. EÚ C 55, 7.3.2009.